Broer en suster vas oor ‘bedrog’Argieffoto Kapt. Lloyd Ramovha, woordvoerder van die Valke, het gesê Kiaamdien (39) en Rughshana (38) Darries is Donderdag deur die Valke se handelsmisdaadeenheid in hegtenis geneem. Hulle is glo tussen 2008 en 2010 aangestel om namens die maatskappy, Imvusa Trading 1569 CC, instandhoudingswerk in die stad te doen, maar het nie ŉ geldige belastingklaringsertifikaat gehad nie. “Die maatskappy het glo slordige vakmanskap gelewer, wat gelei het tot ŉ ondersoek na die maatskappy se agtergrond,” het Ramovha gesê. Kiaandien en Rughshana is aangekla van bedrog, diefstal en vervalsing. Hulle sal op 30 November weer in die hof verskyn.